Giftig maskulinitet

Giftig maskulinitet er et sosiologisk begrep som beskriver en type mannlig atferd assosiert med skade på samfunnet og menn selv. Stereotypiske aspekter ved tradisjonell maskulinitet, som sosial dominans, kvinnehat og homofobi kan betraktes som «giftig» delvis grunnet promotering av vold, inkludert seksuelle overgrep og vold i nære relasjoner. Giftig maskulinitet forekommer trolig fra sosialisering i ung alder. Overdrevet selvstendighet og emosjonell undertrykkelse er korrelert med økte psykiske problemer hos menn, som depresjon, økt stress og rusmiddelavhengighet.

Andre tradisjonelt maskuline egenskaper slik som en sterk arbeidsvilje, deltakelse i idrett og forsørge familien, anses ikke for å være «giftig». Uttrykket ble opprinnelig brukt av forfattere knyttet til den mytopoetiske mannsbevegelsen, blant andre Shepherd Bliss. Disse forfatterne kontrasterte stereotypiske forestillinger om maskulinitet med en «ekte» eller «dyp» maskulinitet, og mente menn hadde mistet kontakten med det moderne samfunnet. Kritikere av uttrykket giftig maskulinitet hevder at det feilaktig antyder at kjønnsrelaterte problemer er forårsaket av maskuline egenskaper.

Konseptet av giftig maskulinitet, eller visse definisjoner av det, har blitt kritisert av noen konservative som en utilbørlig fordømmelse av tradisjonell maskulinitet, og av noen feminister som et essensialistisk begrep som ignorerer betydningen av egne valg og kontekst i forårsaking av skadelig atferd og holdninger knyttet til maskulinitet.

Se også 
 Machoisme
 Patriarkat
 Kjønnsdiskriminering

Referanser 

Psykologiske konsepter
Mannehelse
Feminisme